Data was extracted from:https://www.infomed.co.il/drugs/magnesium-hydroxide-aluminium-hydroxide/

המומחים של
Info
med
מסבירים:
התכשיר המשלב שני חומרים פעילים אלה מיועד להורדת כמות החומצה בקיבה ולהקלה על תחושת ה
צרבת
.
אלומיניום הידרוקסיד נפוץ בשימוש כבר מעל 50 שנה ומשמש לסתירת חומצה בקיבה. הוא מהווה מרכיב בסיסי ברוב התכשירים לטיפול בקשיי עיכול וצרבת הנמכרים ללא מירשם רופא. מכיוון שהוא גורם ל
עצירות
(משתמשים בו לעיתים נגד שלשול) משלבים אותו בדרך-כלל עם נוגד-חומצה המכיל מגנזיום, כדי לאזן את ההשפעה המשלשלת של המגנזיום. לאלומיניום הידרוקסיד פעולה ממושכת ולכן הוא יעיל במיוחד במניעת כאב הנגרם על-ידי כיבים בקיבה ובתריסריון או
דלקת ושט
המלווה ב
ריפלוקס
(חזרת תוכן קיבה חומצי אל הוושט). אלומיניום הידרוקסיד יכול גם להמריץ ריפוי כיבים.
מגנזיום הידרוקסיד הוא נוגד-חומצה מהיר-פעולה המשמש לסתירת חומצה בקיבה. הוא קיים במגוון תכשירים הנמכרים ללא מירשם רופא לטיפול בקשיי עיכול וצרבת. מגנזיום הידרוקסיד משמש גם למניעת כאב בגלל כיבי קיבה ותריסריון, דלקת הקיבה ודלקת הוושט המלווה בריפלוקס. חומר זה פועל גם כמשלשל על-ידי ספיגת מים מכלי הדם שמסביב למעי אל תוך המעי וריכוך הצואה. בגלל השפעתו המשלשלת, לא משתמשים בדרך-כלל במגנזיום הידרוקסיד כמרכיב יחיד בתכשירים נוגדי חומצה. השילוב עם אלומיניום הידרוקסיד, הנוטה לגרום לעצירות, סותר את השפעתו המשלשלת של מגנזיום הידרוקסיד.
קיימים תכשירים המשלבים חומר נוסף, דימתיקון, הפועל נגד גזים, ואז התרופה משמשת כסותרת חומצה, נגד גזים ולהקלה על תחושת הצרבת במערכת העיכול.
צילום: shutterstock
מידע על התרופה
אופן נטילת התרופה
תרחיף נוזלי, טבליות ללעיסה.
תדירות וזמן נטילה
4 פעמים ביום לפי הצורך; 20 דקות עד שעה אחת אחרי הארוחה ולפני שינה.
טווח המינון
תרחיף נוזלי:
מבוגרים, קשישים וילדים מגיל  14
10-20 מ"ל, 20  דקות עד שעה לאחר הארוחות וכן לפני השינה או על פי הוראות הרופא.
טבליות ללעיסה:
מבוגרים וקשישים - 1-2 טבליות 4 פעמים ביום לפי הצורך;  20 דקות עד שעה לאחר הארוחות וכן לפני שינה או לפי הוראות הרופא.
תחילת ההשפעה
תוך 15 דקות.
משך ההשפעה
תוך 15 דקות.
מנה שנשכחה
אין לקחת מנה שנשכחה. קח את המנה הבאה כרגיל.
הפסקת התרופה
ניתן להפסיק את התרופה בביטחון כאשר לא זקוקים לה יותר (להפרעות בעיכול). כאשר התרופה ניתנת בהנחיית רופא- אין להפסיקה בלי להיוועץ ברופא.
מינון עודף
מנה עודפת מקרית אינה צריכה להדאיג.  ייתכנו תסמינים של שלשול, כאב בטן, נפיחות, הקאות, בעיות עיכול, צרבת, קיבה רגישה, עצירות, אובדן תיאבון, יובש בפה. אלו יכולים להיגרם מחסימת מעיים. מינונים גבוהים של התכשיר עלולים לגרום או להחמיר מחסור בזרחן, בעיות בעצמות, עלייה ברמות הסידן בשתן, רככת העצמות.
אחסון
לשמור במיכל סגור במקום קריר ויבש, הרחק מהישג ידם של ילדים. עד 25 מעלות צלזיוס.
נמצא כמרכיב בתרופות הבאות
מאלוקס פלוס טבליות ללעיסה | Maalox plus chewable tabs.
מאלוקס פלוס,תרחיף | Maalox Plus,Susp.
אזהרות
תזונה
שימוש בתרחיף: ניתן לקחת עם מים או עם חלב
במקרים של יתר-פוספאט בדם ואבנים בכליות מומלצת תזונה דלת פוספאט.
נהיגה
לא צפויה השפעה.
הריון
יש להתייעץ עם הרופא טרם השימוש. אין להשתמש בשלושת חודשי ההריון הראשונים.
הנקה
יש להתייעץ עם הרופא טרם השימוש.
תינוקות וילדים
תרופה זו אינה מיועדת לילדים מתחת לגיל 14 שנים. (מאלוקס תרחיף).
דווח לרופא במקרה של
תשישות חמורה (אין להשתמש)
מחלת כליה (אין להשתמש)
כאבים חזקים בבטן, חסימת מעיים
דיאטה דלת זרחן
חוסר סבילות או הפרעה בעיכול של סוכרים מסוימים
נטילת תרופות אחרות
סיכון ממנת יתר
נמוך
סיכון מפיתוח תלות
נמוך
תופעות לוואי
ייתכנו עצירות או שלשול.
ירידה חריגה ברמת הזרחן בדם. תיתכן בנטילת מינונים גבוהים באופן סדיר במשך חודשים רבים, ואף במינון רגיל , בעיקר בחולים הנמצאים בדיאטה דלת זרחן.
כאב בטן, עליית אלומיניום חריגה בדם.
יש להפסיק את התרופה ולפנות לרופא בחשד לתגובה אלרגית. סימנים אפשריים: פריחה, נפיחות בעפעפיים, בפנים, בשפתיים, בפה או בלשון, גרד, קשיי נשימה או בליעה.
פרטי תגובה עם תרופות אחרות
יש לעדכן רופא/רוקח בנטילת תרופות אחרות, כולל תרופות ללא מרשם וכן תוספי תזונה.
התרופה עשויה  להשפיע על פעילותן של תרופות אחרות, ועל כן יש להמתין פרק זמן של שעתיים לפחות בין נטילת תרופה זו (מאלוקס) ובין נטילת תרופות אחרות.
מרווח של 4 שעות נדרש לפלואורוקווינול.
יש לעדכן בנטילת סליצילטים. ובנוסף:
תכשירים לטיפול בזיהומים כגון: טטראציקלין, ריפמפיצין, קטוקונזול, פניצילאמין, או אנטיביוטיקה מקבוצת הלינקוזאמידים כגון: קלינדמיצין, או אנטיביוטיקה מקבוצת פלואורוקווינולון כגון: ציפרופלוקסצין, אופלוקסצין, לוופלוקסצין, או אנטיביוטיקה לטיפול בשחפת כגון: אתמבוטול, איזוניאזיד, או אנטיביוטיקות מקבוצת צפלוספורינים, כגון: צפדיניר, צפפודוקסים.
תרופות מקבוצת נוגדי H2 הניתנות לטיפול בכיב קיבה, כגון: סימטידין, רניטידין, פמוטידין.
תרופות מקבוצת ביספוספונאטים הניתנות לטיפול באוסטאופורוזיס או למחלת פאג'ט, כגון: סודיום אלנדרונט, סודיום אטידרונט, סודיום ריסדרונט.
גלוקוקורטיקואידים.
תכשירים נוירולפטים מקבוצת פנוטיאזינים, כגון: פלופנזין,תיורידזין.
תכשירים המכילים מלחי ברזל.
תכשירים הניתנים למחלות לב/לחץ דם כגון: פרופרנולול, מטופרולול, אטנולול, דיגוקסין.
תכשירים לטיפול במלריה כגון: כלורוקווין , הידרוקסיכלורוקווין.
תכשירים נגד כאבים כגון: דיפלוניזל, אינדומטצין.
אנטי פסיכוטי-  כלורפרומזין.
סודיום פלואוריד- תכשיר למניעת עששת, לבותירוקסין- לטיפול בחסר הורמון של בלוטת התריס.
להורדת רמות כולסטרול בדם- רוזובסטטין.
ויטמינים.
תכשיר לטיפול בעודף אשלגן- פוליסטירן סולפונאט (קיאקסאלאט)
מתן משולב עם קווינידין יכול לגרום להעלאת רמות הקווינידין בדם.
מתן משולב עם תכשירים המכילים ציטראט יכול להעלות את רמות האלומיניום בעיקר בחולים הסובלים מבעיות בתפקוד הכליה.
השפעת שימוש ממושך
אין להשתמש יותר משבועיים מבלי להיוועץ ברופא. שימוש ממושך במינון גבוה עלול להוריד רמות פוספאט  בדם.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא